Convoy (cinta de 1978)

:*Iste articlo ye sobre una cinta estausunidense de cine d'aventuras dramaticas d'acción de l'anyo 1978; ta atros usos, se veiga *'Convoy (desambigación)***.


***Convoy*** (títol orichinal en [[Idioma anglés|anglés]], en [[Idioma aragonés|aragonés]] ***Convoi**'', estrenada en [[Aragón]] con o suyo títol orichinal) ye una [[cinta]] de [[cine estausunidense]] de [[cine d'aventuras]] [[Cine de drama|dramaticas]] d'[[Cine d'acción|acción]] estrenada l'anyo [[1978]], dirichida por [[Sam Peckinpah]] seguntes un [[guión adaptau]] por [[Bill L. Norton]] (basau en "[[Convoy]]", una [[canción]] de [[Bill Fries]] y [[Chip Davis]] de [[1975]]), con una [[banda sonora orichinal]] de [[Chip Davis]], una [[dirección de fotografía]] de [[Harry Stradling, Jr.]] y una [[producción cinematografica]] de [[Robert M. Sherman]] ta la [[productora cinematografica]] [[EMI Films]]. De l'[[elenco]] d'a cinta en fan parte, entre d'atros [[actor]]s, [[Kris Kristofferson]], [[Ali MacGraw]], [[Ernest Borgnine]], [[Burt Young]], [[Madge Sinclair]], [[Franklyn Ajaye]], [[Brian Davies]], [[Seymour Cassel]], [[Cassie Yates]], [[Walter Kelley]], [[Billy Hughes]], [[Jorge Russek]], [[Patrice Martínez]], [[Donnie Fritts]], [[Tommy Bush]], [[Spec O'Donnell]] y [[Bill Foster]].

O [[cambionero]] Martin "Rubber Duck" Penwald ye conducindo lo suyo [[cambión]] por o disierto d'[[Arizona]] cun lo debanta una muller conducindo un [[Jaguar E-Type]]. Dimpués troba a los suyos amigos Pig Pen/Love Machine y Spider Mike, que li explican que bel atro "cambionero" lis heba dito que podeban augmentar a velocidat ta dimpués trobar-se extorsionaus por 70 [[Dólar estausunidense|dólars]] cadaguno por o "[[sheriff]]" "Dirty" Lyle Wallace, un viello enemigo de Duck. Toz chuntos marchan enta lo bar a on i treballa la ex novia de Duck, Violet. Astí troban tamién a Melissa, la conductora d'o Jaguar, que ha teniu que vender l'auto en haber cayiu en pana y no tener diners ta continar o suyo viache enta [[Dallas]] ([[Texas]]) a on aspera trobar treballo. Duck s'ufre a levar-la dica Dallas, pero cuan apareixe Wallace y prencipian a burlar-se d'él por radio, esclata una baralla y Mike colpeya a Wallace. Por ixo, deciden marchar toz enta la muga con [[Texas]], ta evitar así estar engarcholaus. Wallace los persigue por tot [[Arizona]] y [[Nuevo Mexico]], dica que Duck lo fa fuera d'a carretera. Wallace demana aduya a las policías locals y como atamas d'ixo los cambions continan a suya ruta, mica en mica se converten en herois, fendo que mesmo lo gubernador de Nuevo Mexico dentre en contacto con éls, intresau en obtener redito politico. Tanimientres, Spider Mike ha albandonau o convoi (que vada vegada ye formau por mas cambions) ta marchar enta casa suya en haber naixiu un fillo, pero ye arrestau y engarcholau por Wallace y un sheriff corrupto local, ta provocar que Dick i vienga y poder arrestar-lo. Cuan comunican por radio a lo convoi que Mike ha estau tamién obchecto de violencias fisicas, deciden marchar ta rescatar-lo, asaltando con o cambión a [[garchola]]. A la fin, Duck se troba cerclau por fuerzas policials y d'a Guardia Nacional y se troba en una situación difícil, que plega a la fin con o suyo cambión esclatando en flamas y cayendo enta lo [[río]] por un puent.

A cinta s'ambienta en a suya epoca actual ([[1978]]) en os estaus d'[[Arizona]], [[Nuevo Mexico]] y [[Texas]]; y las suyas escenas se filmoron en [[Albuquerque (Nuevo Mexico)|Albuquerque]], [[Algodones]], [[Belen (Nuevo Mexico)|Belen]], [[Bernalillo]], [[Cuba (Nuevo Mexico)|Cuba]], [[Estancia (Nuevo Mexico)|Estancia]], [[Las Vegas (Nuevo Mexico)|Las Vegas]], [[Los Cerrillos (Nuevo Mexico)|Los Cerrillos]], [[Madrid (Nuevo Mexico)|Madrid]] y atras localizacions en [[Nuevo Mexico]], [[Tucson]] en [[Arizona]] y [[Needles]] en [[California]].

''Convoy'' ha recibiu bels [[Lista de premios cinematograficos|premios]] y nominacions, encara que garra d'éls no perteneixe a los premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1978]].
* [[Cintas de 1978]].

== Referencias ==


== Vinclos externos ==
*  [https://www.imdb.com/title/tt0077369/ ''Convoy''] en [[Internet Movie Database]].
*  [https://catalog.afi.com/Catalog/moviedetails/56262 ''Convoy''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=convoy.htm *Convoy*] en [[Box Office Mojo]].
*  [https://www.rottentomatoes.com/m/1004703-convoy *Convoy''] en Rotten Tomatoes.